Na temelju članka 391. stavka 1. Zakona o vlasništvu i drugim stvarnim pravima ("Narodne novine" br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12,  152/14, 81/15 - službeni pročišćeni tekst), članaka 3. i 31.  Odluke o raspolaganju i upravljanju građevinskim zemljištem (Službeni glasnik Grada Osijeka br. 16/19 i 22/21)  te članka 34. stavka 1. točaka 11. i 21. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21 - pročišćeni tekst i 8/24)  Gradonačelnik Grada Osijeka  11. prosinca 2024. raspisuje  
  


N A T J E Č A J
ZA ZAMJENU NEKRETNINA 
(k.č.br. 1245/2 k.o. Osijek i stan u Osijeku, Školska 6, upisan u PU 241 k.o. Osijek) 
 
  
I.    
Objavljuje se natječaj za zamjenu nekretnina - nekretnina u vlasništvu Grada Osijeka k.č.br. 1245/2 k.o. Osijek, Splavarska, oranica površine 567 m2 upisana u zk. ul. 18047 mijenja se za nekretninu sagrađenu na k.č.br. 5494 k.o. Osijek, u naravi stan u  Osijeku, Školska br. 6 površine 44,87 m2, upisan u zk. ul. 15748, PU 241.

 
 
II. 
Kčbr. 1245/2 upisana u zk. ul. 18047 k.o. Osijek nalazi se unutar granica obuhvata Generalnog urbanističkog plana grada Osijeka (Službeni glasnik Grada Osijeka broj 5/06, 12/06-ispr., 1/07-ispr., 12/10, 12/11, 12/12, 2/13-ispr., 4/13-ispr., 7/14, 11/15, 5/16-ispr., 2/17, 6A/18-pročišćeni tekst, 13A/20, 4/21, 24/22 i 4/24) u stambenoj namjeni (planska oznaka S).

K.č.br. 5494 k.o. Osijek na kojoj se nalazi stan u  Osijeku, Školska 6, nalazi se unutar granica obuhvata Urbanističkog plana uređenja središta Osijeka (Službeni glasnik Grada Osijeka br. 7/00, 5/02, 6/04, 3/12, 2/17, 22/18 – pročišćeni tekst, 3/23 i 17/23) u mješovitoj namjeni (planska oznaka M).

III. 
Nekretnine iz točke I. ovog natječaja mijenjaju se po načelu „viđeno-kupljeno“ što isključuje prigovore bilo koje vrste na stanje i kvalitetu nekretnina, zajedno sa svim neupisanim teretima. 
 
IV. 
Procjembenim elaboratom tržišne vrijednosti nekretnine br. 12/2024 od 10. srpnja 2024., izrađenom po ovlaštenoj sudskoj procjeniteljici Dariji Poljak-Gunjević dipl. ing. građ.,  utvrđena je  tržišna vrijednost k.č.br. 1245/2 k.o. Osijek u iznosu od 112,91 EUR/m2 što za predmetnu česticu površine 567 m2 zaokruženo iznosi 64.100,00 EUR. Procjeniteljsko povjerenstvo Grada Osijeka dalo je svoje mišljenje KLASA: 940-01/24-02/35, URBROJ: 2158-1-14-03/03-24-02 od 30. srpnja 2024. o usklađenosti procjembenog elaborata s odredbama Zakona o procjeni vrijednosti nekretnina, te utvrdilo da je elaborat broj 12/2024 od 10. srpnja 2024. usklađen s odredbama istog Zakona. 

[bookmark: _Hlk182307292]Procjembenim elaboratom tržišne vrijednosti nekretnine od 6. svibnja 2024. br. E-112/2024, izrađenom po ovlaštenom sudskom procjenitelju Jurici Vrdoljaku dipl. ing. građ.,  utvrđena je  tržišna vrijednost stana u Osijeku, Školska 6 površine 44,87 m2, upisanog u zk. ul. 15748, PU 241 u iznosu od 64.100,00 EUR. Procjeniteljsko povjerenstvo Grada Osijeka dalo je svoje mišljenje KLASA: 940-01/24-02/26, URBROJ: 2158-1-14-03/03-24-02 od  30. srpnja 2024. o usklađenosti procjembenog elaborata s odredbama Zakona o procjeni vrijednosti nekretnina, te utvrdilo da je elaborat broj E-112/2024 od 6. svibnja 2024. usklađen s odredbama istog Zakona.
V.
Zamjena nekretnina vršit će se po načelu „vrijednost za vrijednost“, a kako su predmetne nekretnine  procijenjene u jednakoj ukupnoj vrijednosti, nema obveze plaćanja razlike u korist vrjednije nekretnine.  
 
VI.
Ponuditelj je dužan uplatiti jamčevinu u visini  od 10% početno utvrđene cijene nekretnine u vlasništvu Grada Osijeka koja je predmet zamjene što iznosi na 6.410,00 EUR, za korist Proračuna Grada Osijeka IBAN: HR5023600001831200002, model: HR 68 poziv na broj 7757-OIB uplatitelja uz napomenu – jamčevina za zamjenu zemljišta. 
Jamčevina se plaća putem virmanskog naloga ili općom uplatnicom. 
         	Jamčevina će se u slučaju odustanka od zamjene nekretnine u bilo kojoj fazi natječajnog postupka od otvaranja ponuda i dalje smatrati odustatninom. 
Položena jamčevina natjecatelja čija je ponuda prihvaćena vratit će se natjecatelju nakon sklapanja ugovora o zamjeni nekretnina.

VII.   
 	Natječaj je objavljen na službenim internet stranicama Grada Osijeka i oglasnoj ploči Grada Osijeka (Franje Kuhača 9, Osijek).   
Natječaj se provodi sustavom zatvorenih pisanih ponuda.   
  
VIII.   
 	Pravo podnošenja pisane ponude imaju sve fizičke osobe, državljani Republike Hrvatske i državljani država članica Europske unije te pravne osobe registrirane u Republici Hrvatskoj i državama članicama Europske unije.   
Ostale strane pravne i fizičke osobe mogu sudjelovati na natječaju ako ispunjavaju zakonom propisane uvjete za stjecanje prava vlasništva na području Republike Hrvatske.  
  
IX.   
          	Pisana ponuda za sudjelovanje u natječajnom postupku mora sadržavati:   
1. naziv, odnosno ime i prezime ponuditelja, dokaz o prebivalištu odnosno sjedištu ponuditelja, dokaz o državljanstvu, podatke iz sudskog registra za domaće pravne osobe, a za strane pravne osobe izvadak iz domicilnog registra s ovjerenim prijevodom sudskog tumača na hrvatski jezik,   
2. oznaku nekretnine za koju se iskazuje ponuda,    
3. dokaz o uplati jamčevine,     
4. potpis ponuditelja.  
  
Uz pisanu ponudu ponuditelj mora dostaviti:   
1. za fizičke osobe presliku domovnice ili potvrdu o OIB-u odnosno presliku obrtnice ukoliko se radi o obrtniku odnosno presliku akta o upisu pravne osobe u službeni registar odgovornog tijela s prilozima o registraciji ili izvadak iz registra, a za državljane i pravne osobe iz država članica EU-a za to odgovarajući dokaz,   
2. izjavu ponuditelja o nepostojanju duga s osnove potraživanja Grada Osijeka,  
3. naziv banke i broj računa radi povrata jamčevine u slučaju da ponuda nije prihvaćena kao najpovoljnija, 
4. dokaz o vlasništvu nekretnina u svom vlasništvu, a  koje su predmet zamjene (original izvatka iz zemljišnih knjiga)  
5. izjavu kojom se obvezuje da će u slučaju da njegova ponuda bude prihvaćena kao najpovoljnija, sklopiti ugovor o zamjeni nekretnina te da u cijelosti prihvaća uvjete javnog natječaja. 
 
Podnošenjem ponude na javni natječaj smatra se da je ponuditelj fizička osoba dao privolu za prikupljanje i obradu svojih osobnih podataka u svrhu provođenja javnog natječaja u skladu s Općom uredbom o zašiti podataka (GDPR).   

X.
        	Ponuditelj odnosno njegov punomoćnik može pisanim putem odustati od ponude u svako doba prije otvaranja ponuda pod uvjetom da se ponuda tog ponuditelja nakon što se otvori može identificirati.              
XI.  
          	Ponudu mogu podnijeti zajedno dva ili više ponuditelja.   
Zajednička ponuda obvezuje sve ponuditelje koji podnose zajedničku ponudu.   
Svi ponuditelji solidarno odgovaraju za uredno ispunjenje obveze.   
Zajednička ponuda mora sadržavati i ovlaštenje za jednog ponuditelja da zastupa sve ponuditelje što se dokazuje uredno potpisanom punomoći od strane svih ponuditelja.   
   
 XII.   
         Postupak javnog natječaja provodi Povjerenstvo za prodaju građevinskog zemljišta u vlasništvu Grada Osijeka.   
Povjerenstvo o provedenom javnom natječaju i javnom otvaranju ponuda sačinjava zapisnik.   
Ponuditelj, odnosno njegov punomoćnik koji prisustvuje otvaranju ponuda može iznijeti prigovor u svezi s postupkom otvaranja ponuda i sadržajem ponude drugih ponuditelja koji će se unijeti u zapisnik.   
   
XIII.   
           Nepravodobne, neuredne i nepotpune ponude se neće razmatrati, a potpune i pravodobne koje ne ispunjavaju sve natječajne uvjete će se smatrati neprihvatljivim.   
Iznimno, u slučaju da na natječaj pristigne samo jedna ponuda i da ista ne sadrži sve tražene priloge (dokumente), Grad Osijek pozvat će ponuditelja da u određenom roku dopuni takvu ponudu, pod uvjetom da je u natječajnom roku izvršena uplata jamčevine.
          
XIV. 
Najpovoljnijim ponuditeljem u postupku ove zamjene zemljišta smatra se ponuditelj koji je vlasnik/suvlasnik nekretnine iz točke I. ovog natječaja  pod  uvjetom da ispunjava i sve druge uvjete natječaja.  
           Ako najpovoljniji ponuditelj odustane od ponude, jamčevina mu se ne vraća. 
 


XV.  
 	Na temelju uvjeta natječaja i prijedloga Upravnog odjela za gospodarenje imovinom i vlasničko-pravne odnose, Rješenje o odabiru najpovoljnijeg ponuditelja donosi Gradonačelnik.
           Na Rješenje se, radi njegova preispitivanja, može uložiti prigovor Gradonačelniku, u roku osam dana od dana dostave.   
           Rješenje o prigovoru je konačno.   
           Temeljem Rješenja o odabiru sklapa se ugovor o zamjeni nekretnina.   
  
  
XVI.  
Po konačnosti rješenja o odabiru najpovoljnije ponude, ponuditelj je dužan pristupiti potpisu ugovora u roku osam dana od dana uručenja poziva za sklapanje ugovora.    
Ukoliko najpovoljniji ponuditelj u propisanom roku bez opravdanog razloga ne pristupi potpisu ugovora, a izostanak ne opravda, smatrat će se da je odustao od sklapanja ugovora.    
Ako najpovoljniji ponuditelj izostanak opravda, odredit će mu se novi rok za potpis ugovora koji ne može biti duži od daljnjih 30 dana, računajući od dana isteka roka iz stavka 1. ovog članka.    
Ako najpovoljniji ponuditelj ne pristupi sklapanju ugovora o zamjeni nekretnina ni u roku iz prethodnog stavka, smatrat će se da je odustao od sklapanja ugovora.   
Ako najpovoljniji ponuditelj ne pristupi sklapanju ugovora o zamjeni nekretnine u rokovima iz stavaka 1. i 3. ovog članka, Rješenje o odabiru najpovoljnijeg ponuditelja prestaje važiti. 
Nakon sklapanja ugovora o zamjeni nekretnina s najpovoljnijim ponuditeljem, istom se vraća iznos uplaćene jamčevine.  
 
  XVII.   
Zamjenom nekretnina stjecatelj nekretnine odriče se prava potraživanja naknade štete u slučaju raskida ugovora o zamjeni nekretnina zbog pravnih nedostataka na stečenoj nekretnini te neće tražiti naknadu štete ako bi mu ona bila izazvana sudskim postupkom protiv bespravnog korisnika zemljišta, odnosno neće tražiti naknadu eventualne štete koju bi trpio zbog duljine trajanja postupka uknjižbe prava vlasništva na stečenoj nekretnini ili nemogućnosti uknjižbe nekretnine.   

						XVIII.
Stjecatelji nekretnine će uknjižbu prava vlasništva na stečenoj nekretnini izvršiti temeljem ugovora o zamjeni nekretnina. 

XIX.  
  	Svaka strana snosi porez na promet nekretnina koju je stekla ugovorom o zamjeni, kao i ostale troškove koji bi mogli proizaći u svezi s privođenjem namjeni nekretnina koje su predmetom natječaja.   

XX.  
Grad zadržava pravo poništiti natječaj ili dio natječaja, odnosno ne prihvatiti niti jednu od prispjelih ponuda.  





XXI. 
 Pisane ponude u zatvorenom omotu s naznakom PONUDA ZA NATJEČAJ – ZAMJENA ZEMLJIŠTA – NE OTVARAJ (potrebno upisati i podatak o KLASI i URBROJ-u natječaja), predaju se u roku od osam dana od dana objave obavijesti u dnevnom tisku kojom se daje informacija da je natječaj o prodaji nekretnina objavljen na oglasnoj ploči gradske uprave na adresi Osijek, Franje Kuhača 9 i na službenim internet stranicama Grada Osijeka.   
Ponuda se predaje neposredno u pisarnici Grada Osijeka ili poštom preporučeno na adresu primatelja Grad Osijek, Upravni odjel za gospodarenje imovinom i vlasničko-pravne odnose, Franje Kuhača 9, Osijek.    
Danom predaje ponude smatra se dan predaje ponude neposredno u Pisarnici Grada Osijeka, odnosno dan predaje na poštu preporučenom pošiljkom.   
Ponude ponuditelja koje pristignu nakon roka određenog za predaju ponuda odbacit će se kao nepravovremene.   
Jednako tako će se postupiti i s ponudama koje su poslane poštom preporučeno, a nisu zaprimljene u pisarnici Grada Osijeka do datuma i vremena označenog za otvaranje ponuda. U potonjoj situaciji rizik za pravovremenu dostavu ponude snosi ponuditelj.
   

XXII.
Javno otvaranje pisanih ponuda obavit će se na dan 23. prosinca 2024. u 9,00 sati.   
Na otvaranju ponuda mogu biti nazočni ponuditelji te njihovi ovlašteni predstavnici uz predočenje valjane punomoći ovjerene po javnom bilježniku, izuzev odvjetničkih punomoći i punomoći po zaposlenju.   
   
          
   
KLASA: 944-18/24-01/41		
URBROJ: 2158-1-14-01/02-24-9 		                    				

  
  
  									
									GRADONAČELNIK
									Ivan Radić, mag. oec.
 
 
  
  
   
 
 
 
 
 
 
 
 
 
 
 
 
 
 
 

